Kampa Multecîyan a Şehîd Rustem Cûdî (Mexmûr) de termînê perwerdeyî yê seba cinîyan ê bi nameyê şehîde Pîroz Mawa dest pêkerd. 35 cinîyî beşdarê perwerdeyî bîyî û perwerde do 20 rojan dewam biko.
Mamostaya Akademîye Elîfe Colemêrg qiseykerdişê akerdişî kerd. Colemêrge qiseykerdişê xo de destpêkerdişê perwerdeyî yê cinîyan fîraz kerd û wina vat: "Perwerde seba merdiman qasê nanî, awe û nefesî lazim o. Pêro beşê komelêkî ganî perwerde bivînê. Komelo bêperwerde  komelêko nezan o."
